ฝ่ายค้าน ชะลอยื่นอภิปรายรัฐบาล มาตรา 152 รอดูปัญหาการบริหารงานก่อน ยอมรับเป็นห่วงองค์ประชุมไม่ครบ
นายสุทิน คลังแสง ประธานวิปฝ่ายค้าน กล่าวถึงการยื่นขอเปิดอภิปรายรัฐบาล โดยไม่มีการลงมติ ตามมาตรา 152 นั้น เบื้องต้นฝ่ายค้านได้คุยกันแล้ว จะขอรอดูการแก้ปัญหาของรัฐบาลไปอีกสักระยะหนึ่งก่อน ว่าจะเร็วหรือช้า เช่นปัญหาด้านการเกษตร รวมทั้งมีนโยบาย หรือมาตรการอะไรที่ทำเพื่อให้ได้เปรียบทางการเมือง หรือละเลยการแก้ปัญหาให้กับประชาชนหรือไม่ ในสมัยประชุมนี้ยังพอมีเวลาอีกมาก แต่อาจไม่ต้องรอถึงช่วงปลายสมัยประชุม อย่างไรก็ตาม แม้ว่าพรรคก้าวไกลต้องการให้รีบ ขอเปิดอภิปราย แต่ก็ได้คุยทำความเข้าใจกันแล้ว ให้ถึงเวลาที่เหมาะสมก่อน แต่ยืนยันว่า พรรคร่วมฝ่ายค้านไม่มีความขัดแย้งกันสำหรับปัญหาเรื่ององค์ประชุมไม่ครบ ยอมรับว่าเป็นห่วง เห็นจากสัปดาห์ที่ผ่านมา หากไม่มีฝ่ายค้าน การประชุมก็ล่มแน่นอน ขอให้ทุกฝ่ายต้องระวัง แต่ต่อจากนี้ การทำงานในสภาจะหวังแต่เสียงจากฝ่ายค้านคงไม่ได้ หากรัฐบาลยังเลี่ยงไม่มาตอบกระทู้อีก ฝ่ายค้านก็จะขอนับองค์ประชุม พร้อมย้ำว่า สถานการณ์การทำงานในสภา ขณะนี้ ประธานวิปรัฐบาลคนใหม่ ต้องทำงานหนักขึ้น เพราะพรรคร่วมรัฐบาลก็ยังไม่ลงรอยกัน